L-eks-Prim Ministru Joseph Muscat irriżenja minn Membru Parlamentari wara 12-il sena li ilu jservi fih. Huwa ħabbar dan illejla fl-ewwel seduta tal-Parlament wara l-vaganzi tas-sajf. F'diskors qasir fil-ħin tal-aġġornament, Muscat qal li fl-aħħar diskors tiegħu bħala Prim Ministru f'Jannar li għadda kien semma li se jirriżenja mill-Parlament fi ftit xhur. Qal li huwa ma kien avża lil ħadd peress li ma jħobbx iċ-ċerimonji. Huwa qal li kburi li serva fi tliet leġislaturi tal-Parlament. Qal li filwaqt li skont in-natura tiegħu jaħseb li seta' għamel iktar, hu sodisfatt li qed jħalli lill-pajjiż aħjar milli sabu. L-Ispeaker tal-Kamra Anġlu Farrugia stqarr li Muscat kien qed iħallih bla kliem u awguralu dak kollu li jixtieq għall-futur. L-ittra tar-riżenja: .td_uid_3_5f7ebcbac9077_rand.td-a-rec-img{text-align:left}.td_uid_3_5f7ebcbac9077_rand.td-a-rec-img img{margin:0 auto 0 0}